Lord Howe uhartea

Lord Howe uhartea (), Australia eta Zeelanda Berriaren artean, Ozeano Barean dagoen sumendi-uhartea da. Port Macquarietik 600 kilometro ekialdera eta Norfolk uhartetik 900 kilometro ingurura dago. 11 kilometro inguruko luzera eta 2,8 eta 0,6 kilometroen arteko zabalera du, 16,6 ma2 guztira. Mendebaldeko kostan zehar koralezko arrezifedun urmael bat dago. Biztanle gehienak uharteko iparraldean bizi dira, eta hegoaldean Lidgirb (777 m.) eta Gower (875 m.) mendiak daude. Lord Howe osoa 28 uharte, uhartetxo eta harkaitzek osatzen dute.

Uhartea bisitatu zuen lehen europarra Henry Lidgbird Ball tenientea izan zen, 1788ko otsailaren 17an, presoak Norfolk uhartera zeramatzan itsasontziaren buru zela. Uhartea 1834an hasi zen populatzen. Garai hartan, uhartearen ekonomia balearen arrantzan eta bertako landare apaingarri baten esportazioan zetzan. Gaur egun, turismoa da nagusi.

Lord Howe uhartea gizateriaren ondare izendatu zuen UNESCOk 1982an.

Klima subtropikala du. Euria dela eta, urteko batez bestekoa 1.600 litro ingurukoa da. Batez besteko tenperatura minimoa 6 °C-koa da, eta ez dago izozterik. Maximoa 29,5 °C-koa da.

 Erreferentziak 

 Kanpo estekak 

  / Lord Howe Island Tourism Association

Kategoria:Australiako uharteak
Kategoria:Gizateriaren Ondarea Australian
Kategoria:Ozeano Bareko sumendiak
Kategoria:Ozeano Bareko uharteak